
periòdic de comunicació popular 


EN MOVIMENT 

El Casal Popular de Gràcia està pendent 
de la sentència judicial que pot 
provocar-ne el desallotjament després 
de vuit anys d’activitats. Pàgina 8 


Cln na Jxjfriq, 1 LOttBRE 

CHI: EN 


Anna Roig i 
L'ombre de ton chien 


PAGINES CENTRALS 

Anna Roig i L’Ombre de ton chien és un d’aquells grups que, com Mar- 
lango, són especials, únics i personals de veritat. 

GRACIA 

SÉfelSE 

CASAL? 

ATUREM EL DESALLOTJAMENT 
DEL CASAL POPULAR DE GRÀQA 


GÉNERAClGw 

POST-ALÍA 



Generació 
postalfa 


PÀGINES CENTRALS 

Franco Verardi és un dels pensadors més suggerents 
per a la comprensió crítica del nou capitalisme. 


Preinscripció escolar 
marcada per la segregació 



Joves de diferents orígens compartint l’aula d’un centre educatiu. ALBERT GARCIA 


Els advocats de TMB 
contra Can Vies, 
condemnats per corrupció 


La primera quinzena de febrer té 
lloc la preinscripció escolar, un mo¬ 
ment en què al districte 1.459 in¬ 
fants de tres anys i 1.278 joves de 12 
anys han d’escollir plaça en una es¬ 
cola o institut. 

Des de la burxa hem pogut com¬ 
provar que un any més, i davant de la 
passivitat de les administracions pú- 
bliqes, la realitat dels centres educa¬ 
tius santsencs està caracteritzada per 
unes taxes molt diferents d’alumnat 
nouvingut o amb problemes socioe- 
conòmics segons les escoles i els ins¬ 
tituts, en un procés en què pot parlar 


de segregació escolar, i que ha estat 
denunciat reiteradamen pel Síndic de 
Greuges i altres experts en temes 
educatius. 

Les diferències es donen tant en¬ 
tre els els centres concertats i els pú¬ 
blics, com dins d’aquests. Així, per 
exmeple, a la xarxa pública trobem 
escoles i instituts en què l’alumnat 
nouvingu pot anar des del 5% fins al 
95%. Aquestes grans diferències po¬ 
den implicar la creació de «guetos», 
i posen en perill el dret a la igualtat 
d’oportunitats de tots els infants. 
Pàgina 3 


la burxa ha pogut saber que el des¬ 
patx d’advocats Jiménez de Parga ha 
estat el triat per l’empresa TMB, sota 
direcció del govern municipal, per ti¬ 
rar endavant la denúncia contra el 
Centre Social Autogestionat Can Vies. 

Aquest exclusiu i car bufet d’advo¬ 
cats està involucrat en múltiples su¬ 


maris de corrupció. El seu fúndador, 
Rafael Jiménez de Parga, ha estat con¬ 
demnat a sis mesos de presó i obligat 
a pagar multes milionàries per frau, 
estafa processal i per efectuar denún¬ 
cies falses, arran de la seva participa¬ 
ció en els suborns de l’exjutge Luis 
Pascual Estevill. Pàgina 4 



la burxa entrevista el president 
de l’Associació de Familiars de 
Malalts Mentals de Sants-Mont- 
juïc. PÀGINA 12 

Opinió _ 

Diego i Zigor, 
en llibertat 

PÀGINA 2 

Els dos presos polítics catalans acaben 
de sortir de la presó després d’haver 
complert nou anys de presó. El col·lec¬ 
tiu de presos Rescat ens dóna una opi¬ 
nió sobre l’esdeveniment. 


En moviment _ 

Observatori 

crític 

PÀGINA 9 

Ens apropem a Media.cat, una iniciati¬ 
va del grup de periodistes Ramon Bar- 
nils que tracta d’analitzar de manera 
crítica la informació que rebem des 
dels mitjans de comunicació. Com? 
Duent a terme estudis i monogràfics 
sobre alguns tractaments informatius. 

Arreu _ 

Manifestació 
pel Cabanyal 

PÀGINA 11 

El diumenge 31 de gener es va fer una 
multitudinària manifestació pels car¬ 
rers del Cabanyal, barri de València 
amenaçat pel projecte d’ampliació de 
l’avinguda Blasco Ibànez. 

Opinions 


Editorials 


Perla 
Qualitat 
oportu¬ 
nitats 


PAjuntament i el 
Departament 
d'Educació continuen 
sense evitar la 
segregació escolar i els 
més petits continuen 
sense gaudir de les 
mateixes oportunitats. 


L a realitat de les importants 
diferències entre els centres 
escolars del barri és àmplia¬ 
ment coneguda. Enguany, 
en obrir-se les matriculacions, les 
famílies han comprovat novament 
que conviuen en una mateixa xarxa 
educativa pública centres sense gai¬ 
rebé presència de nouvinguts, amb 
altres escoles on aquests represen¬ 
ten prop del 95%, i on es concen¬ 
tren molts dels infants que prove¬ 
nen de famílies amb problemes so- 
ciolaborals. 

Aquest fet ha posat de nou sobre 
la taula la hipocresia d’un sistema 
que proclama basar-se en la igualtat 
d’oportunitats, en la manca de qual¬ 
sevol discriminació i en el foment 
de la diversitat ètnica i social entre 
els infants. La segregació escolar i la 
creació de guetos són veritables 


bombes de rellotgeria social, que 
dificulten la possibilitat d’integració 
dels nouvinguts, potencien l’exten¬ 
sió de recels ètnics, i sobretot crea 
una doble línia educativa: una per 
als infants amb possibilitats i recol¬ 
zament social, provinents de famí¬ 
lies amb recursos econòmics i cultu¬ 
rals, i una altra per als fills dels des¬ 
afavorits, sense recursos i, moltes 
vegades, nouvinguts. 

L’educació pública i de qualitat 
es mereix molt més per al futur dels 
nostres infants. 


El barri 
està ben viu 


La vitalitat de Sants, 
Hotafrancs i la Bordeta 
es plasma en el dia a 
dia dels barris, però 
aquest mes de gener 
n'hem tingut unes bones 
mostres. 



Diego i 
Zigor, 

benvinguts 
a casa! 


Rescat, col·lectiu de 
suport a presos polítics 

Fa exactament nou anys, el gener del 
2001, una onada repressiva va trasbal¬ 
sar la vida dels moviments socials cata¬ 
lans. Sota l’acusació de col·laboració 
amb l’organització armada basca ETA, 
el balanç de la ràtzia policial va ser d’u¬ 
na dotzena de persones incomunica¬ 
des sota la llei antiterrorista, múltiples 
denúncies de tortures a la Prefectura 
de la Policia Nacional de la Via Laieta¬ 
na, escorcolls a cases de militants so¬ 
cials i, finalment, l’empresonament de 
dos joves, el terrassenc Zigor Larre- 
donda i el barceloní Diego Sànchez. 


En aquests nou anys els dos joves 
han hagut de conèixer de primera mà 
les clavegueres de l’estratègia repressi¬ 
va de l’Estat espanyol. Jutjats per un 
tribunal especial d’excepció, l’Audièn¬ 
cia Nacional espanyola, on les declara¬ 
cions extretes sota tortura esdevenen 
proves irrefütables, van ser condem¬ 
nats a nou anys de presó per uns jut¬ 
ges que han fet del dret una eina de 
guerra contra qualsevol dissidència, i 
els quals, des dels seus búnquers ma¬ 
drilenys, intenten negar el que la reali¬ 
tat afirma, posant murs inútils a la lli¬ 
bertat dels Països Catalans, Galícia o el 
País Basc. 

La sentència d’aquest nou «Tribunal 
del Orden Público» havia de ser com¬ 
plerta fins al darrer dia, amb l’acarnis¬ 
sament dels inquisidors. I en Zigor i en 
Diego van haver de conèixer la disper¬ 
sió a les llunyanes presons de Soto del 
Real, Albacete, Almeria, Múrcia, Picas¬ 
sent i Castelló, que obligava els seus fa¬ 
miliars i amics a fer milers de quilòme¬ 
tres cada cap de setmana per poder 


gaudir d’uns pocs minuts de conver¬ 
ses, unes rialles de complicitat. 

Però la tortura, la dispersió, l’aïlla¬ 
ment i les precàries condicions peni¬ 
tenciàries no han pogut amb els seu 
ànim combatiu, i des del passat 16 i 19 
de gener en Zigor i en Diego ja són a 
casa, entre els seus, i amb la voluntat 


de seguir aportant el seu gra de sorra 
en la construcció d’un fútur més soli¬ 
dari i just. 

Des de Sants, els donem una forta 
abraçada, sense oblidar la Marina, la 
Lola i la Laura, que encara estan em¬ 
presonades. 

Benvinguts a casa! 


Salt de plens 


Xam, xam, 
so d'aram 


Quel Ness 

«Xam, xam, so d’aram» era l’expressió 
amb què Vicent Ferrer escarnia la mala 
lliçó que els capellans de l’època feien 
del breviari. El mestre de la retòrica en¬ 
cesa i abrandada que convertia infidels 
a grapats va néixer un 23 de gener de 
1350 a la ciutat de València. És el patró 
del País Valencià i va ser un dels princi¬ 
pals artífexs que en el Compromís de 
Casp sortís guanyadora la candidatura 
de l’aspirant castellà Ferran d’Anteque- 
ra, enfront del català Jaume II d’Urgell, 
al tron de la corona catalanoaragonesa. 
Per què un valencià com ell va preferir, 
un espanyol i no un català? Misteris de 


la història. No crec que influís que el 
seu pare fos anglès. Potser en Jaume 
no era prou devot, o simplement qual¬ 
sevol abans que un català? El blaveris- 
me ve de lluny. I ves per on que arran 
d’una notícia que diu que no sé quina 
tele (espanyola) farà una sèrie sobre la 
vida i miracles del sant, faig el tafaner 
per la Viquipedia. 

Diu la Viquipedia: «Sant Vicent Fer¬ 
rer (València, 1350 - Gwened, Breta¬ 
nya, 1419) va ser un dominic valencià 
que recorregué mitja Europa predicant 
la seua moral i visió del cristianisme. 
D’elevada formació intel·lectual, influí 
marcadament a la cort del Papa 
Benet XIII d’Avinyó i en l’elecció de la 
dinastia castellana dels Trastàmara per 
regnar a la Corona d’Aragó. 

»Sant Vicent Ferrer sempre va predi¬ 
car en llengua catalana (ell mateix va 
utilitzar els termes català o valencià 


indistintament) i, encara que el públic 
fóra d’una altra llengua, aquest l’ente¬ 
nia i s’exaltava. Això era interpretat 
com un miracle del sant. 

Bastant bé, doncs, nacionalment 
parlant. Ara anem a la Wiquipedia en 
espanyol, ja que no aconsegueixo tro¬ 
bar la versió valenciana. 

«San Vicente Ferrer OP (València 
1350 -1419) fue un dominico espanol, 
taumaturgo, predicador, lógicoy filoso¬ 
fo. [...] Asimismo, sus predicaciones 
por diversas ciudades de Europa, sobre 
todo en Italia, fúeron constantes a raíz 
de la cèlebre visión que tuvo en la ciu- 
dad de Avinón en el ano 1398.» 

L’espanyolitzen sense embuts i fan 
l’orni pel que fa la llengua. 

I finalment, anem a la versió angle¬ 
sa: «Saint Vmcent Ferrer (Valencian: 
Sant Vicent Ferrer; January 23, 1350 - 
April 5,1419) was a Valencian Domini- 


can missionary and logician. [...] For 
twenty-one years he was said to have 
traveled to Aragón, Castile, Switzer- 
land, France, Italy, England, Ireland, 
and Scotland, preaching the Gospel 
and converting many. Many biogra- 
phers believe that he was endowed 
with the gift of tongues, as he could 
speak only Catalan.» 

Segons això, era valencià i, tot i que 
tenia el do de llengües, només parlava 
en català. Déu n’hi do, mai millor dit. 

Conclusions de tot plegat: la història 
és de qui l’escriu. I tot copiant un altre 
valencià, en Jaume Fuster, podem afe¬ 
gir: «tota història que no l’escriguem 
nosaltres, serà escrita en contra nostra». 

Així doncs, arremangem-nos i a les 
viquipèdies! Cal escriure la nostra his¬ 
tòria com a nosaltres ens interessa. Tal 
i com porten fent ells des de fa més de 
500 anys. 


A quest mes de gener s’ha de¬ 
mostrat una vegada més que 
els nostres són uns barris com¬ 
batius i plens de vida. Diversos 
col·lectius han posat fil a l’agulla amb 
un objectiu comú i ben clar: millorar el 
nostre entorn més immediat. Hem po¬ 
gut veure com dos grups d’arquitectes, 
La Col i Arquitectes sense Fronteres 
han demanat la col·laboració veïnal per 
proposar millores al carrer Riego, tocat 
però no enfonsat des de la construcció 
del calaix del passeig Sant Antoni. Tam¬ 
bé ens hem de fer ressò de la iniciativa 
de recuperació de l’edifici de la Lleial¬ 
tat Santsenca com a espai per al barri i 
com a símbol del nostre passat i pre¬ 
sent cooperatius. I, per últim, cal desta¬ 
car l’inici del compte enrere per la de¬ 
cisió imparable de recuperar Can Bat- 
lló per al veïnat. Sabem què volem; 
així, ens serà més fàcil aconseguir-ho. 



Barcelona 

2022 ? 


Irene 

Ens aixecam un dia, obrim la televi¬ 
sió i a qui trobam? A Jordi Hereu. 
Amb què? Amb la notícia bomba 
d’aquest batlle que li ha tocat a la 
ciutat de Barcelona: la ciutat com¬ 
tal aspira als Jocs Olímpics d’Hi¬ 
vern de l’any 2022. De primeres, se 
m’escapa una rialla de les grans. 
Després, em puja el mal humor per 
moments. Encara que d’aquest ho¬ 
me (i del seu partit) ja en podem 
esperar qualsevol cosa, em vénen 
al cap les temperatures del desem¬ 
bre passat (més de 20 °) i em plan¬ 
tejo si la ciutat és la més adequada, 
encara que sempre es pot instal·lar 
una pista d’esquí als peus de la Bar- 
celoneta, per ser més moderns i 
cosmopolites. Em plantejo qui es 
beneficiarà de tota aquesta comè¬ 
dia i, si penso en el 1992, ja tinc la 
resposta: uns pocs i unes poques, 
que, especulant, faran el negoci de 
l’any. Em plantejo si la gran taca de 
repressió cap als independentistes 
es tornaria repetir d’aquí a 12 anys, 
i la resposta està més a prop del sí 
que no pas del no. 

En definitiva, crec que tots i to¬ 
tes podríem recapacitar i dir ben alt 
i ben fort que aquestes olimpíades 
no beneficien ni Sants, ni la Barce- 
loneta, ni la Molina. Aquestes olim¬ 
píades tornen a ser una excusa per 
amagar la crisi i per fer creure que 
Barcelona pot amb tot, sigui com 
sigui, encara que el clima mediter¬ 
rani freni la neu i el gel necessaris 
per dur a terme aquest espectacle... 


Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 






















Febrer de 2010 «la Burxa** 


Sants 

Radiografia de la segregació escolar 



II de Pràctiques, 28-Perú. Instituts d’Educació Secundària: 34-Emperador Carles, 35-Joan Coromines, 37-Lluís Vives. 


Quan falten poques setma¬ 
nes perquè es tanqui la 
preinscripció escolar, milers 
de famílies s'enfronten amb 
les evidents desigualtats 
entre els centres educatius 
del barri. Tal i com ha 
pogut comprovar la burxa, 
hi ha taxes molt diferents 
d'alumnat nouvingut o amb 
problemes socioeconomics 
en les escoles i els instituts. 

Ester Rams 

Sants 


Davant la passivitat de les institucions, 
la realitat és que havent-hi una única 
xarxa educativa finançada amb diners 
públics (que inclou l’escola pública i 
la concertada) i a la qual s’accedeix 
«per sorteig», l’alumnat del barri es re¬ 
parteix pels diferents centres segons 
els seus ingressos econòmics o el seu 
origen, de manera que es trenca amb 
la igualtat d’oportunitats dels infants 
que el sistema escolar diu potenciar i 
es creen, alhora, veritables guetos. 

L’escola és una de les principals ei¬ 
nes per promoure la igualtat d’opor¬ 
tunitats i la socialització en uns valors 
comuns a la nostra societat i es pot 
considerar que la segregació escolar li 
fa un flac favor. Per aquesta raó, diver¬ 
sos experts alerten sobre la importàn¬ 
cia de combatre-la. En aquest sentit, el 


Des de la burxa hem volgut 
parlar sobre la segregació 
escolar amb Melina Rodríguez 
membre de la USTEC-STEs i 
bona coneixedora de la reali¬ 
tat educativa dels nostres 
barris. 

Laura Garcia 

Barcelona 


Com és que hi ha tanta diferència 
en l’alumnat de les diferents esco¬ 
les d’un mateix barri si l'assignació 
de places escolars es fa per sorteig? 
No és correcte dir que l’assignació de 
places escolars és per sorteig, ja que el 
sorteig és la última part, com un des¬ 
empat quan hi ha més persones 


Síndic de Greuges sosté que les mesu¬ 
res de política educativa posades en 
pràctica per les administracions són 
del tot insuficients. Afegeix també que 
massa sovint s’opta per privilegiar la 
satisfacció de la demanda educativa 
de les famílies —per evitar possibles 
conflictes— enlloc de vetllar per la 
igualtat en la distribució de l’alumnat 
socialment més desafavorit. 

LES CAUSES DE LA SEGREGACIÓ 

La consideració social d’alguns cen¬ 
tres ha polaritzat la demanda de pla¬ 
ces escolars: les famílies de classe mit¬ 
jana i alta tendeixen a anar cap a la 
concertada o cap a aquelles escoles 
públiques de «prestigi» i les que te¬ 
nen una situació socioeconòmica més 
desafavorida «es queden» amb les de 
menys prestigi. Un cop establerta 
aquesta dinàmica, el pas del temps no 
fa més que reproduir-la, ja que els 
centres amb una concentració més al¬ 
ta d’alumnat d’origen estranger —o 
amb altres necessitats educatives es¬ 
pecials— són els que no omplen totes 
les places, i per tant són els que reben 
els majors percentatges de matrícula 
viva —els alumnes que s’incorporen 
quan el curs ja ha començat. La con¬ 
següent complexitat per dur a terme 
la tasca educativa en aquests centres 
és imaginable. 

LA SEGRAGACIÓ A SANTS 

Barcelona era l’any 2006, segons el Sín¬ 
dic de Greuges, el municipi català amb 
més segregació escolar en l’educació 
secundària obligatòria i el tercer en l’e- 


preinscrites en un centre que places 
vacants. Una de les causes de la segre¬ 
gació està relacionada amb el dret 
d’escollir de les famílies. És a partir 
d’aquest fet que les escoles han anat 
escolaritzant alumnat diferent i com 
que l’administració no ha pres mesu¬ 
res, aquest fenomen s’ha anat repro¬ 
duint, fins arribar a la situació d’avui, 
en què hi ha centres que tenen més 
del 90% d’alumnat nouvingut i d’al¬ 
tres que estan per sota del 10%. 

Com afecta aquesta realitat als cen¬ 
tres educatius? 

Primer de tot cal tenir molt clar que 
no es tracta només d’un problema 
educatiu, ja que és un fenomen que 
va molt més enllà de la guetització 
d’alguns centres, és un problema ciu¬ 
tadà i social que afecta a tot el barri. 


ducació primària tot i no tenir percen¬ 
tatges d’alumnat estranger massa ele¬ 
vats. Al districte de Sants-Montjuïc, hi 
trobem el tercer centre d’educació in- 


Pel que fa als centres, n’hi ha alguns 
que estan assumint una tasca molt 
complexa, doncs et pots trobar en una 
mateixa aula de 25 nens i nens, amb 
17 infants nouvinguts, 12 dels quals 
gairebé no parlen català. A més, no 
sempre hi ha tots els recursos necessa¬ 
ris, ni el professorat suficient per po¬ 
der atendre aquesta diversitat. Aques¬ 
ta realitat a la llarga pot comportar 
problemes de nivell educatiu i socials. 

I com es podria evitar o reduir la 
segregació? 

El principal mecanisme per evitar-la 
seria establint una oficina única de 
matriculació, que seria la que faria el 
repartiment dels infants, intentant 
respectar el dret d’escollir de les famí¬ 
lies però també atenent a criteris edu¬ 
catius i socials. Així s’aconseguiria un 


fantil i de primària amb més segregació 
de la ciutat i el quart institut. 

Les dades demostren que la com¬ 
posició social dels centres no es cor- 


repartiment equitatiu dels alumnes 
amb necessitats educatives especials a 
totes les escoles del barri. El reparti¬ 
ment d’aquest alumnat és molt im¬ 
portant, ja que està comprovat que en 
un ambient classe bo el nivell dels 
alumnes puja i baixa en un que no ho 
és tant. 

Una altre mesura que ajudaria se¬ 
ria el fet que els diferents centres no 
omplissin totes les places, deixant un 
nombre de places per a l’alumnat que 
arriba un cop ja s’ha iniciat el curs. 
Amb això s’aconseguiria trencar amb 
la dinàmica de que tota la matricula 
viva recaigui en molts pocs centres, 
que a més són aquells més desvalo- 
rats per la població. 

Si la solució és tan clara, com és 
que no es posa en pràctica des de 
Ladministració? 

Caldria prendre una decisió, donar 
un cop a la taula i ser valents, però el 
que passa és que a nivell polític no els 
interessa tocar-ho i han fet molt poca 
cosa. Fa molts anys que estem amb 
aquesta situació i no s’han atrevit a 
fer-hi front. Cada cop el problema és 
més gros i si s’hagués anat posant re¬ 
mei a poc a poc no haguéssim arribat 
als nivells actuals. 


respon amb la del seu territori. Així, 
per exemple, mentre que al districte, 
l’any 2009, el percentatge d’alumnat 
de nacionalitat estrangera més gran 
de tres anys era d’un 18,9%, aquest 
percentatge era del 27,3% en els 
centres públics i del 7,6% en els con¬ 
certats. Però, com hem dit, les 
diferències també es donen dins la 
xarxa pública, i fins i tot són més 
grans. Així, hi ha centres públics en 
què els infants estrangers ronden el 
5% (com al CEIP Barrufet), d’altres 
que n’escolaritzen un 50% (com el 
CEIP Lluís Vives) i uns en què l’alum¬ 
nat autòcton només representa un 
10% (com el CEIP Perú). 

POSSIBLES SOLUCIONS 

Els experts no veuen malament que les 
famílies escullin l’escola dels fills però 
assenyalen que l’Administració ha d’e¬ 
vitar que les escoles seleccionin l’alum¬ 
nat (directament o no) sobretot quan 
l’econòmic és un filtre important. Cal 
garantir que l’accés a l’educació sigui 
gratuït, vetllant per evitar les barreres 
que hi estableixen alguns centres, tam¬ 
bé públics, com poden ser les elevades 
quotes de les AMPA. 

D’altra banda, defensen que s’hau¬ 
ria de garantir que totes les famílies 
estiguin ben informades sobre el pro¬ 
cés de preinscripció i que són im¬ 
prescindibles les accions per «recu¬ 
perar» els centres més estigmatitzats i 
un increment general dels recursos 
que s’inverteixen en l’educació. 



«La segregació és un 
problema ciutadà» 

Melina Rodríguez 

Representant de la USTEC-STEs a Sants 

Sants 


A PEU DE CARRER 


Esperits, 
fantasmes i 
llegendes de 
l’Espanya 
Industrial 


Jordi Soler 

La gent de Sants sap que al parc de 
l’Espanya Industrial conviuen els es¬ 
perits dels obrers en vaga de la fà¬ 
brica que hi va haver, però també 
els dels soldats i policies que els re¬ 
primien amb fusells i baionetes. Es 
pot trobar, si es busca, el fantasma 
d’un antic regidor franquista acom¬ 
panyat del lleó que tenia a la seva 
botiga o la remor llunyana de les 
manifestacions per recuperar l’es¬ 
pai encapçalades per l’Ateneu Lli¬ 
bertari i el Centre Social de Sants. 

També sap, la gent de Sants, de 
llegendes urbanes, com l’eterna fe¬ 
rum de pixum al caragol que puja al 
passeig Sant Antoni, la de les es¬ 
querdes del llac o la dels ànecs que 
hi vivien i que van desaparèixer, diu 
la llegenda, quan uns immigrants 
de l’est es van instal·lar al barri. 0 es 
coneix la historia d’un regidor que 
va preferir fer el drac de ferro en 
lloc de comprar solars per fer equi¬ 
paments per al barri, tal i com li de¬ 
manava unànimament el moviment 
veïnal. 0 la d’unes torres que no 
torregen res i que algú va voler fer 
servir d’imatge de marca del barri. 

Però la realitat que tots conei¬ 
xem és la d’un parc amagat i fora de 
tots els camins i que ha patit un 
complicat manteniment que l’ha hi¬ 
potecat sovint. Ara s’ha estrenat la 
remodelació, neteja de cara ens di¬ 
ríem alguns, i caldrà veure com res¬ 
pon el nou disseny. Si l’herba 
aguanta el rigorós estiu mediterra¬ 
ni, si les grades no es malmeten en 
dos dies, si el disseny no pateix amb 
les properes Festes Majors Alternati¬ 
ves, si el llac no perd més aigua, si 
els ànecs sobreviuen a l’amenaça de 
l’ampliació de l’estació de tren o si 
el creixement de l’hotel, que s’abo¬ 
carà sobre el parc com si fos un bal¬ 
có, no li treu llum i vistes. 

Tot perquè les nostres llegendes, 
fàntasmes i esperits puguin seguir 
gaudint la seva intimitat. 

Iniciatives per 
a la millora dels 
nostres barris 



El carrer Riego vist des del passeig de sant Antoni. CARLES BAIGES 


Aquest mes de gener han 
tingut lloc diverses iniciatives 
participatives per millorar els 
barris de Sants, Hostafrancs i 
la Bordeta. El carrer Riego, a 
tocar del passeig Sant 
Antoni, Can Batlló i la 
Lleialtat Santsenca han estat 
els espais protagonistes. 

Redacció 

Sants 


Els dissabtes 16 i 23 de gener els 
col·lectius Arquitectes sense Fronte¬ 
res i La Col van organitzar actes al car¬ 
rer Riego per presentar una proposta 
al concurs Racons Públics, convocat 
per l’Ajuntament de Barcelona, El Pe- 
riódico i l’associació Foment de les 
Arts i del Disseny (FAD), entitat que té 
l’objectiu de promoure el disseny i 
l’arquitectura. Aquest concurs es fixa 
mes a mes en un barri diferent i 
aquest gener el carrer Riego ha estat 
l’indret escollit. 

Així, els dos col·lectius d’arquitec¬ 
tes van convocar el veïnat per fer pro¬ 
postes de millora del cul-de-sac del 
carrer. I la manera triada perquè els 
veïns i les veïnes participessin va ser 
repartir una sèrie de fotocòpies i reto¬ 
ladors perquè tothom pogués dibui¬ 
xar allò que li agradaria ubicar en 
aquell punt i, posteriorment, presen- 
tar-ho al concurs. Desenes de perso¬ 
nes hi participaren dient-hi la seva i, a 
més, van poder gaudir d’un te calent, 
música i jocs per a les criatures que 
passaven pel carrer. 

Els organitzadors destaquen que 
una de les principals conclusions és 
que el pressupost del concurs, 
180.000 euros, seria suficient per or¬ 
ganitzar activitats artístiques i d’ani¬ 
mació cada dissabte durant vuit anys, 
un tipus d’activitat que podria ser 
gestionat per l’associacionisme local i 
que generaria una important promo¬ 
ció cultural del territori. 


CAN BATLLÓ, TIC TAC 

D’altra banda, el 24 de gener, la Comis¬ 
sió de veïns de la Bordeta, el Centre 
Social de Sants i la Comissió de Crisi de 
l’Assemblea de Barri van engegar ofi¬ 
cialment la campanya per recuperar 
Can Batlló. L’acte va consistir en una 
parada davant Sant Medir amb invita¬ 
cions per a l’assemblea del 4 de febrer 
a la Sala Nova de Sant Medir i en l’exhi¬ 
bició d’una gran maqueta de l’espai 
amb les principals reivindicacions veï¬ 
nals. Hi haurà temps en els propers 
mesos de parlar-ne més abastament pe¬ 
rò sembla que, ara sí, el rellotge ha co¬ 
mençat la seva volta definitiva. 

TALLER SOBRE 
LA LLEIALTAT SANTSENCA 

Convocat pel col·lectiu d’arquitectes 
La Col, l’Asseblea de Barri i el Pro¬ 
jecte Barri Cooperatiu, el 29 de ge¬ 
ner se celebrava el primer taller sobre 
la Lleialtat Santsenca. La cooperativa 
de consum ubicada al carrer Olzine- 
lles, 31, que va funcionar entre 1894 i 
1941, va esdevenir posteriorment la 
sala de festes Bahia. Aquests i altres 
detalls es van exposar al taller on van 
participar diferents entitats santsen- 
ques i d’àmbit barceloní, que van po- 


Àlex Tisminetzky 

Sants 


El despatx d’advocats Jiménez de Parga 
ha estat el seleccionat per l’empresa 
Transports Metropolitans de Barcelona 
per portar a terme la denúncia contra 
Can Vies, centre social amb 12 anys 
d’història que ja ha hagut de patir di¬ 
versos, i fins ara infructuosos, proces¬ 
sos judicials d’intent de desnonament. 

L’exclusiu bufet va ser fundat als se¬ 
tanta pels germans Manuel i Rafael Ji- 


sar-se d’acord per iniciar la reivindica¬ 
ció d’un espai de propietat municipal 
que està catalogat com a edifici patri¬ 
monial a més de simbolitzar un refe¬ 
rent sobre el cooperativisme veïnal. 


ménez de Parga, i ha anat creixent so¬ 
ta l’ombra del primer d’ells, magistrat 
del Tribunal Constitucional i exminis- 
tre d’Adolfo Suàrez, que ha actuat com 
a referent simbòlic i president honorí¬ 
fic. El seu germà Rafael, però, és qui ha 
portat les regnes del despatx, i ha estat 
involucrat en tèrbols i il·legals negocis 
amb grans empresaris i polítics. En el 
cas amb més ressò mediàtic, Rafael Ji¬ 
ménez de Parga va ser condemnat a sis 
mesos de presó i multes milionàries 
per frau, estafa processal i per efectuar 


Amb la voluntat de seguir avançant 
sobre els possibles usos que pot tenir 
l’edifici s’ha convocat un segon taller 
el 19 de febrer a les 19 hores al Cen¬ 
tre Social de Sants. 


denúncies falses, arran de la seva par¬ 
ticipació en els suborns de l’exjutge 
Luis Pascual Estevill. 

Aquest afer no ha estat un cas aïllat, 
i el nom del despatx apareix en els su¬ 
maris de molts altres coneguts entra¬ 
mats de corrupció, com els casos de 
Port Aventura, Gran Tibidabo i Banes¬ 
to. Ara aquest despatx ha estat sorpre¬ 
nentment triat per l’empresa del go¬ 
vern municipal tripartit «progressista» 
per presentar una nova denúncia con¬ 
tra el centre social okupat. 


Els advocats que demanden Can 
Vies, condemnats per fraus i estafes 

Mobilitzacions contra la crisi, la UE 
i la pujada del preu del transport públic 



eePAKTM et tREBA ^_ \ nm 



Manifestació contra les polítiques de la Unió Europea. JORDI BORRÀS 


Redacció 

Sants 


La darrera setmana de gener diversos 
col·lectius vinculats a l’Assemblea de 
Barri de Sants (ABS) han participat en 
diferents actes de protesta amb la cri¬ 
si econòmica com a teló de fons: una 
manifestació contra l’Europa del capi¬ 
tal i la guerra, el fòrum social català i 
protestes per la gratuïtat del transport 
públic. 

L’ABS està treballant en diferents 
temes relacionats amb la crisi, com 


CCOO i UGT 

L'emblemàtica SEAT torna a 
centrar les mirades i les 
esperances del moviment 
obrer. La factoria de la Zona 
Franca encapçala les noves 
mobilitzacions. 

Àlex Tisminetzky 

Zona Franca 


El 19 de gener, l’anunci de l’empresa 
d’acomiadar 330 treballadors, amb 
l’engany que serien només «direc¬ 
tius», ha provocat una inesperada 
resposta espontània i autònoma de la 
plantilla, que sense la direcció de cap 
sindicat va aturar la factoria de la Zo¬ 
na Franca, amb piquets i assemblees 
improvisats, i que es va estendre a les 
seus de Martorell i el Prat. 

L’empresa automobilística, que 
compta amb més de 14.000 treballa¬ 
dors directes i uns 40.000 en empre¬ 
ses satèl·lits, per les seves magnituds 
i història és un punt ineludible d’anà¬ 
lisi de la situació de la indústria i el 
moviment obrer. En els darrers anys 
ha viscut múltiples expedients de re- 


són l’atur, la precarietat i la falta d’ha¬ 
bitatge. També ha organitzat iniciati¬ 
ves tant al barri com en coordinació 
amb altres col·lectius i plataformes. 
La manifestació del passat 28 de ge¬ 
ner n’és un bon exemple. 

Així, coincidint amb una trobada de 
ministres europeus de Treball a Barce¬ 
lona (en el marc de la presidència es¬ 
panyola de la UE), es va organitzar una 
marxa amb el lema «No a l’Europa del 
Capital, la crisi i la guerra: per una Eu¬ 
ropa social, dels pobles i de la pau» 
per denunciar que la crisi l’està pagant 


gulació d’ocupació (ERO), traumàti¬ 
ques reduccions de plantilles que 
han estat declarades veritables «pur¬ 
gues sindicals» realitzades per l’em¬ 
presa, CCOO i UGT contra qualsevol 
oposició sindical, segons han esta¬ 
blert múltiples sentències judicials. 
Però la darrera mesura d’anunciar l’a¬ 
comiadament de 330 directius, els 
quals es va comprovar que gairebé 
tots eren treballadors directes i indi¬ 
rectes, ha provocat una inesperada 
resposta espontània de la plantilla. 

ESCLATA LA RÀBIA 

En fer-se pública la notícia dels acomia¬ 
daments, els treballadors del tom de 
nit de la Zona Franca van decidir no se¬ 
guir les consignes de CCOO i UGT, que 
feien crides a ajornar qualsevol respos¬ 
ta, i després d’assemblees improvisa¬ 
des van bloquejar amb bidons en fla¬ 
mes l’entrada de productes a la facto¬ 
ria, mobilització que es va estendre a 
les altres seus de l’empresa. 

SEAT va quedar pràcticament para¬ 
litzada, fet que va provocar la pèrdua 
de la producció de 1.600 cotxes i la in¬ 
activitat de 8.000 operaris a tota l’em¬ 
presa. L’aturada es va mantenir també 


la classe treballadora amb acomiada¬ 
ments massius o la moderació dels sa¬ 
laris i la pèrdua de drets socials i labo¬ 
rals. La protesta, a la qual es van adhe¬ 
rir nombrosos col·lectius i entitats, 
també va reclamar el repartiment del 
treball i la riquesa. 

ACCIONS CONTRA LA PUJADA 
DEL TRANSPORT PÚBLIC 

El matí del mateix dia 28, en una vin¬ 
tena de parades de metro de la ciutat 
(entre les quals hi havia les de plaça 
de Sants i Hostafrancs), es van dur a 


durant la jornada següent, després que 
les assemblees de treballadors decidis¬ 
sin mantenir les protestes mentre l’em¬ 
presa no retirés els acomiadaments. 

ACORD I MARXA 
ENRERE DE L’EMPRESA 

La contundent resposta dels treballa¬ 
dors va sorprendre la direcció de 
l’empresa i les centrals sindicals ofi¬ 
cials de CCOO i UGT. Va ser el mateix 
director de SEAT qui va haver de reti¬ 
rar la mesura. En només dos dies va 
acceptar la reincorporació immediata 
dels treballadors que no havien sig¬ 
nat l’acomiadament i la readmissió 


terme accions d’obertura de les portes 
d’accés per convidar les persones 
usuàries a utilitzar el servei sense pa¬ 
gar. També es van repartir adhesius i 
octavetes per la gratuïtat del transport 
públic, aprofitant per convocar to¬ 
thom a una manifestació el dissab¬ 
te 30, que va aplegar prop d’un miler 
de persones al centre de la ciutat. Se¬ 
gons els organitzadors, «la complicitat 
de la gent amb l’acció ha demostrat la 
necessitat d’articular respostes socials 
cap a aquelles mesures polítiques que 
volen carregar els costos de la crisi a 
l’esquena de la majoria». 

EL FÒRUM SOCIAL CATALÀ 

Els dies 30 i 31 de gener, la seu cen¬ 
tral de la Universitat de Barcelona va 
acollir la segona edició del Fòrum So¬ 
cial Català, que amb el lema «Contra 
la seva crisi, les nostres solucions. 
Combatem la crisi canviant el siste¬ 
ma!» va comptar amb la participació 
de més d’un centenar de col·lectius i 
entitats, entre les quals hi havia la Co¬ 
missió contra la Crisi de LABS i la Pla¬ 
taforma pel Soterrament de les Vies. 
Una assemblea de moviments socials 
va ser el punt i final d’un cap de set¬ 
mana ple de nombrosos tallers, xerra¬ 
des i activitats. 


de la resta d’empleats que havien sig¬ 
nat sota coacció, després d’haver de 
passar per un període d’atur i de for¬ 
mació, però amb la garantia del dret 
a reincorporació i el manteniment de 
l’antiguitat a l’empresa. 

Des de la secció sindical de CGT, 
Diego Rejón ha valorat com a «molt 
positiva i exemplar» la resposta de la 
plantilla, i ha destacat que «ha sorgit 
dels treballadors mateixos, de les se¬ 
ves assemblees, i ha demostrat que 
l’empresa ha de seure a negociar si li 
plantem cara». Afegeix: «per uns dies, 
els treballadors hem estat els prota¬ 
gonistes». 


ENLLAÇ A 
BARRISANTS.ORG 


Arriba la 15a 
edició del 
BarnaSants 

El 15 de gener es va inaugurar la 
15a edició del festival dedicat a la 
cançó d’autor, el BarnaSants. 97 
artistes formen el cartell, entre 
ells cantautors de nova fornada 
com Cesk Freixas i d’altres de con¬ 
sagrats com Raimon. El festival 
passarà pel barri en tres ocasions 
amb els concerts de Francesc Mir i 
Javier Krahe i un homenatge a 
Xesco Boix. Enguany, el festival 
s’ha anomenat Països Valencians, 
com a metàfora de la realitat cul¬ 
tural dels Països Catalans.. 

Els conductors 
d’autobusos 
guanyen els 
aos dies 

Després de més de dos anys de 
conflicte, els treballadors i treba¬ 
lladores d’autobusos de Trans¬ 
ports Metropolitans de Barcelo¬ 
na (TMB) aprovaven el passat di¬ 
marts 19 de gener, en assemblea 
general a les Cotxeres de Sants, 
el seu nou Conveni col·lectiu per 
al període 2009-2012. Aquest no 
ha estat un conveni com els ante¬ 
riors, ja que l’any 2012 la jorna¬ 
da efectiva d’un conductor es 
veurà reduïda en 130 hores, sen¬ 
se pèrduda del poder adquisitiu. 
D’aquesta manera es tanca una 
lluita per millorar la qualitat de 
vida dels treballadors i treballa¬ 
dores i la seguretat en el trans¬ 
port públic, que comportarà la 
contractació d’uns 500 nous tre¬ 
balladores i treballadors, i que 
ha durat des de finals del 2007 
fins a principis del 2009. 

Baralles 
al futbol 

El passat diumenge 17, es va dis¬ 
putar al camp de La Bàscula l’últi¬ 
ma jornada de la primera volta de 
la lliga de futbol de Primera Cata¬ 
lana. El partit que va enfrontar la 
UE de Sants contra la Gimnàstica 
Iberiana va tenir un clar domini 
santsenc, tal com va reflectir el 
marcador final amb un contun¬ 
dent 5 a 1. La presència d’un cen¬ 
tenar de seguidors de la Iberiana 
va incomodar els aficionats sant- 
sencs, ja que van ser increpats 
amb insults i amenaces durant to¬ 
ta la primera part. A la mitja part, 
la coincidència de les dues afi- 
cions a la zona del bar va provo¬ 
car una forta baralla on dos mem¬ 
bres del Resakas Est (els segui¬ 
dors de la UE de Sants) van ser 
agredits i colpejats per una vinte¬ 
na de seguidors rivals. 


Una vaga espontània 
a SEAT desborda 



La plantilla de SEAT es mobilitza contra els acomiadaments. INTERNET 

Parèntesi 


LLIBRE 

Generació 

postalfa 


MUSICA 


CLrvtta 


lOMBRE 
DE TON 


i i 


Anna Roig i L'ombre 
de ton chien 


FRANCO VERARDI 
TINTA LIMÓN 
EDICIONES 

L’autor, militant del 
moviment estudiantil 
en el 68 bolonyès, va 
participar en experièn¬ 
cies rupturistes i hete¬ 
rodoxes i va ser arres¬ 
tat durant els anys de 
plom, en què buscava 
impulsar l’autonomia 
obrera italiana. Es va 
refugiar a París, on es 
va relacionar amb au¬ 
tors com Guattari i Fou- 
cault.A partir del 1991, 
amb el retorn a Itàlia, 
prossegueix la recerca 
entorn del rol que ju¬ 
guen la comunicació i 
el coneixement en el 
capitalisme postindus- 
trial, i contribueix a 
fundar la televisió co¬ 


munitària TV Orfeo. 
Després de La fàbrica 
de la infelicidad i Te- 
lestreet, arriba Gene- 
ración Post-Alfa, un re¬ 
cull de textos escrits de 
manera «rapsòdica» i 
«no orgànica» que 
aborden temes diversos 
en relació amb el con¬ 
flicte social i les noves 
formes de domini capi¬ 
talista. Des del movi¬ 
ment del 77 italià, pas¬ 
sant per la connectivi- 
tat, la precarització, el 
treball cognitiu i el se- 
miocapital, fins a les 
mutacions antropològi¬ 
ques d’una generació 
que «ha après més pa¬ 
raules d’una màquina 
que de la seva mare». 

Elba Mansilla 
La Ciutat Invisible 


SATÉLITE K 
2009 

Aquest és el primer tre¬ 
ball d’aquest grup i el 
seu ressò està sorpre¬ 
nent de manera molt 
positiva. 

La cançó que obre 
l’àlbum és «Mon mon- 
de», cantada en fran¬ 
cès. Seguidament tro¬ 
bem «Je t’aime», can¬ 
tada en català encara 
que el seu títol despis¬ 
ti. Quan arribem a la 


meitat del disc sona 
«Trini Sànchez Mata», 
que ens explica la his¬ 
tòria de la Trini, una jo¬ 
ve viuda negra. I fina¬ 
litza amb «Capseta de 
records», en la qual 
col·labora Guillaume 
Dussably Filibit i que 
utilitza tota classe d’e¬ 
fectes especials als 
quals denomina «creac- 
cions electroacústi¬ 
ques». Una altra col·la¬ 
boració és la d’en Pere 


Agramunt, fent cors a 
«Corro sota la pluja». 
Anna Roig i L’ombre de 
ton chien, sona unes 
vegades a cabaret, 
d’altres a bossa nova, 
però sempre sona de 
manera personal, en¬ 
grandint encara més el 
ventall de propostes 
d’aquest nou pop en 
català en vies de conso¬ 
lidació. 

Xavi López 




CINE 

La cinta blanca 



MEJOR PELI CU LA EUROPEA DEL ANO 


MICHAEL HANEKE 

Guanyadora de la Pal¬ 
ma d’Or del Festival de 
Cannes, del Globus 
d’Or a la millor pel·lí¬ 
cula estrangera i d’al¬ 
tres premis, té les mà¬ 
ximes possibilitats per 
aconseguir l’Oscar d’a¬ 
quest any a la millor 
pel·lícula estrangera. 

Rodada en un im¬ 
pressionant blanc i ne¬ 
gre, Haneke ens radio¬ 
grafia la societat d’una 
època, concretament 
la d’un poble alemany 
a començament del se¬ 
gle passat i just abans 
de la Primera Guerra 
Mundial. L’educació re¬ 
ligiosa, el poder i la 


violència patriarcal do¬ 
naran com a resultat 
l’origen de l’odi d’una 
generació que va ex¬ 
plotar amb el nazisme. 
Aquests nens protago¬ 
nistes, amb els seus 
rostres innocents però 
amb una mirada freda 
plena de por i odi, se¬ 
ran els botxins del de¬ 
mà. Plena d’una violèn¬ 
cia no explícita, però 
no per això menys dolo¬ 
rosa, ens trobem sens 
dubte amb la millor 
pel·lícula de Michael 
Haneke (autor de 
Funny Games, Cache i 
La pianista). 

Lancelot 


BURXANT ELS BYTES 


Google i la llibertat d'expressió 


Google no ofereix els 
mateixos resultats 
segons en quin país 
es resideixi. Això po¬ 
dria considerar-se 
normal quan es fil¬ 
tren els resultats per 
proximitat, però no 
és només així. Alguns 
països com la Xina 
han arribat a acords 
amb l’empresa cali¬ 
forniana per eliminar 


continguts per motius 
polítics. D’aquesta 
manera, si un ciutadà 
del gegant asiàtic 
acut al Google per 
buscar fotografies de 
Tiananmen, no veurà 
la típica imatge dels 
tancs. 

L’excusa de l’em¬ 
presa nord-america- 
na és que el Govern 
xinès, si no apliques¬ 


sin el filtre, vetaria 
l’accés al cercador. 

Però si heu estat 
atents a les noticies 
darrerament, haureu 
vist que les relacions 
entre la Xina i el Go¬ 
ogle no estan en el 
millor moment. Goo¬ 
gle ha detectat que 
des d’altes instàncies 
del Govern xinès han 
intentat accedir als 


seus servidors per 
veure el correu de 
certs activistes pro- 
drets humans. I això 
ha fet emprenyar els 
americans, que han 
amenaçat de treure 
el filtre xinès del seu 
buscador. 

S’atrevirà el ge¬ 
gant d’Internet a una 
guerra contra el ge¬ 
gant asiàtic? Estarà 


disposat a renunciar 
al pastís que implica 
els milions d’usuaris 
xinesos? Llibertat 
d’expressió o interes¬ 
sos econòmics? 

Bernat Costa 

UN TOMB PEL 
DICCIONARI 


TERTÚLIA 

Als segles XVII i XVIII, a Castella, 
en plena polèmica entre catòlics i 
protestants, hi havia cenacles i 
penyes erudites que discutien en 
públic sobre temes religiosos i 


que citaven molt sovint les obres 
de Tertulià, cèlebre apologista i 
teòleg de Cartago que va escriure 
molts arguments a favor de la re¬ 
ligió cristiana i contra els que 
eren considerats heretges. A par¬ 


tir d'aleshores, s'anomenaren ter- 
tulianes les persones que hi assis¬ 
tien. Després es generalitzà el ter¬ 
me en català, i es va posar el nom 
de tertúlia a tota reunió de perso¬ 
nes erudites de qualsevol tema. 


Text elaborat per 
en Jordi Esteban 
a partir de la 
informació extreta 
de DECLC, VIII, 460 


LA CANÇÓ 


RACÓ HISTÒRIC 


La petita 
rambla del 
Poble Sec 


Assegut a la plaça del Sortidor 
aquí t’espero, com si fos el primer bar, 

La Bohème, on comença el carrer Blai, 
que és la petita rambla del Poble Sec. 

Parla’m de la pluja que ha plogut, 
d’imatges molles als miralls damunt l’asfalt, 
potser és per això que el teatre està tan 
buit, 

potser és per això que avui sento tan buides 
les meves mans. 

Tornarem a posar els peus damunt la sorra, 
a la platja de Barcelona, 
alguna nit de juliol. 

I escriurem que no ens prendran mai més la 
vida, 

que donem veu a les veles 
quan cantem rumbes al port. 

Parla’m de la vida que ha de vindré, 
de tots els homes que estimen els 
altres homes. 

Et pregunto si existeix la humanitat, 

si hem de declarar la guerra a algun exèrcit 

d’ignorants. 


L'Esteve Fortuny (primera part) 


L’Esteve va néixer a 
Sants el 1954, al car¬ 
rer Comtes de Bell- 
lloc. Era el segon ger¬ 
mà dels Fortuny. Va 
viure els canvis de 
cases mentre naixien 
els seus germans, a la 
Bonanova i a Horta. 

Com els seus ger¬ 
mans, tenia una vida 
feliç i estava influen¬ 
ciat per la música ca¬ 
talana per la seva 
mare, que cantava a 
l’Orfeó Santsenc, i 
per una coral familiar 
que dirigia el tiet els 
dies de festa familiar. 

La seva educació 
més important va ser 
als Escoltes d’Horta, 
on expressava els 
seus sentiments cata¬ 
lans i socials al marge 
del franquisme, i on 
va aprendre a tocar 
els primers acords de 
guitarra a les sortides 
i excursions. 

Es va aficionar a la 
música i es va obses¬ 


sionar moltíssim; els 
estudis se’n van res¬ 
sentir, a part que l’es¬ 
cola era totalment 
franquista i elitista i 
no li serviria de res. 

Per sort, també va 
poder evitar el servei 
militar. Cm la majoria 
dels seus germans, 
s’havia fet malbé la 
vista llegint de prop a 
les fosques i amb es- 
pelmetes. 

El 1968, va entrar 
al conservatori de 
música però el va 
abandonar el 1972 
perquè preferia ser 
autodidacte i agafar 
l’aventura de la com¬ 
posició pròpia abans 
que les classes aca¬ 
dèmiques. En aquella 
època, va començar a 
interessar-se pel 
jazz, afició que va 
créixer en anar a veu¬ 
re en Miles Davis a 
Barcelona. 

Amb els seus dos 
germans, va crear el 


grup Els Llums, amb 
un repertori musical 
de cançons pròximes 
al blues i el rock, 
amb temes dels Bea¬ 
tles, els Rolling Sto- 
nes i la inevitable Ca¬ 
sa del Sol Naixent o 
Perduts en la immen¬ 
sa mar blava. Feien 
les primeres gires en 
els casals i els insti¬ 
tuts, disfrutava i vi¬ 
via intensament els 
llargs solos de guitar¬ 
ra i d’orgue, passat 
per un besoncle que 
era capellà. Poc des¬ 
prés, seguiria amb el 
grup acústic Roda, i 
altres com Fang i Dis¬ 
bauxa, on també va 
tocar el contrabaix. 

L’any 1974 va crear 
la Companyia Elèctri¬ 
ca Dharma amb tres 
germans seus i el Car¬ 
les Vidal, baixista, un 
col·lega seu dels es¬ 
coltes. Al mateix 
temps, van formar 
una comuna urbana 


que després passaria 
a ser rural, i van anar 
a viure a la masia de 
Can Comas, entre 
Sarrià de Dalt i Palol 
de Revardit, a prop 
de Girona. 

Des d’aleshores, la 
seva vida va anar lli¬ 
gada directament al 
grup com a guitarris¬ 
ta, el segon instru¬ 
ment clau del grup 
després del saxo. 


També va participar 
amb Comediants en 
cercaviles pel Mares¬ 
me i al Canet Rock. 
Amb la marxa del seu 
excompany Jordi So- 
ley per seguir un ne¬ 
goci de cafès del seu 
pare, va pssar també 
a tocar els teclats i el 
flabiol. 

Joan Pujades 



Foto de l’Esteve Fortuny extreta de l’arxiu de la Companyia 
Elèctrica Dharma. 


Mira, jo ja t’he vist plorar, 
i creu-me quan et dic que em passa igual, 
quan em cantes les cançons 
mentre treballes, 

assenyalant-me els dubtes com martells 
dins del meu cap. 


FOGONS DE TEMPORADA 

Val més ser cap d'arengada que cua de lluç 


Tornarem a posar els peus damunt la sorra... 

Mentre a la cuina s’acumulen 
els plats i els gots del sopar d’ahir a la nit, 
tinc por de posar ordre a aquesta vida, 
o de fer-ho quan ja sigui massa tard. 

Penso: quina sort tenir cançons 
per explicar-te que a vegades sóc al fons, 
i treure l’energia necessària 
per lluitar i sobreviure en aquest 
maleït món. 

Tornarem a posar els peus damunt la sorra... 


Cesk Freixas 

Cançó dins el disc La mà dels qui t’esperen 


Com en una història de 
por, així es deuen sentir 
els pescadors de sardi¬ 
nes. Aquestes entren en 
munió a la gran xarxa. 
Per pur instint de su¬ 
pervivència sumen for¬ 
ces i intenten guanyar 
profunditat. El caporal 
ha de ser prou llest per 
calcular la quantitat de 
sardines que pot pescar 
perquè la petita nau no 
sigui xuclada al fons de 
les aigües. 

La tradició de pes- 
car-les deu ser tan anti¬ 
ga com la que tenim de 
menjar-les, ja que fà¬ 
cilment conservades 
amb sal eren distribuï¬ 
des arreu com a aren¬ 
gades. Heu sentit a dir, 
«estem atapeïts com 
arengades»? Això és de¬ 


gut als barrils de fusta 
en què eren transporta¬ 
des i venudes, col- 
locades en precisa for¬ 
mació de pètals de 
margarida. Eren menja 
de pobre, i de fonda. El 
nom amb què les ano¬ 
menaven popularment 


eren guàrdies civils, o 
simplement civils, Això 
es deu al fet que se 
servien de dos en dos. 
Així, una amanida de 
tomata amb civils o un 
civil amb bicicleta (dos 
ous ferrats amb una 
arengada al mig) eren 


plats habitualment can¬ 
tats pels cambrers a la 
Barcelona de principis 
de segle. És curiosa la 
manera de pelar-les: 
embolicades amb paper 
de diari i col·locades a 
la frontissa de la porta, 
aquesta s’obre i es tan¬ 
ca amb força diverses 
vegades perquè la pell 
se separi de la carn. 

La recepta: 
torrada amb 
tomata i civil 

INGREDIENTS 

Arengades 
Llesques de pa 
de pagès 

Tomata de penjar 
Oli d’oliva 
Raïm 
Llet 


ELABORACIÓ 

El més important és 
com preparar l’arenga¬ 
da: un cop la tingueu 
pelada amb el mètode 
del «cops de porta», cal 
separar la carn de la 
pell i les espines. Po- 
seu-les en llet, així 
perd fortor i s’estova. 
Després de mitja hora, 
passeu-li una aigua i 
poseu-la en oli d’oliva. 
Ja la tindreu preparada 
per menjar o conservar. 

És perfecta acom¬ 
panyada d’una torrada 
amb tomata i el mateix 
oli d’oliva de la mace- 
ració. 0 acompanyar-la 
amb un raïm dolcet. I 
tasteu la coca de re¬ 
capte amb civils! 

Núria May Masnou 




Ous frescos r pasteu rïtzafs 


servei diari al comerç 
i a la restauració 

En moviment 


El Casal Popular de 
Gràcia espera sentència 



Entrada al Casal Popular de Gràcia, on veiem un dels cartells que denuncien el desallotjament. ALBERT GARCIA 


EL RACÓ DEL CASAL 


FSCAT: 
alternatives 
a la crisi 


Casal Independentista de Sants 

Els dies 30 i 31 de gener, es va dur 
a terme la segona edició del Fò¬ 
rum Social Català amb la participa¬ 
ció de múltiples persones, entitats 
i col·lectius que treballen per com¬ 
batre la crisi, canviar el sistema i 
fer possible un món just, solidari, 
no violent i respectuós amb el me¬ 
di ambient i els seus pobles. 

D’ençà de la primera edició del 
2008 hem pogut veure com la cri¬ 
si global té efectes devastadors a 
escala mundial. Una crisi econò¬ 
mica que agreuja l’encariment de 
la vida, la destrucció de llocs de 
treball, les desigualtats socials i la 
negació dels drets dels pobles i les 
persones. 

Pensar globalment i actuar lo¬ 
calment ha estat el repte d’aquest 
espai de trobada de diferents enti¬ 
tats veïnals, sindicals, juvenils, in¬ 
dependentistes, ecologistes... amb 
l’objectiu de teixir complicitats i 
crear sinergies des de la pluralitat 
i la diversitat. 

Sabem que aquesta crisi ha es¬ 
tat provocada pel sistema capitalis¬ 
ta. Volem un canvi de sistema, que 
garanteixi els drets i les llibertats 
individuals i col·lectives, que posi 
l’economia al servei de les perso¬ 
nes. Una democràcia econòmica 
social i solidària, sota el principi 
de la sobirania alimentària dels 
pobles. Un món sense pobres, 
amb ocupació estable i salaris dig¬ 
nes, amb serveis públics univer¬ 
sals, amb plena igualtat entre do¬ 
nes i homes, on el treball repro¬ 
ductiu sigui compartit, sense 
discriminació per motius de nacio¬ 
nalitat, ètnia o orientació sexual, 
on la pau i la solidaritat entre els 
pobles sigui una realitat. 

Per aconseguir aquests objec¬ 
tius i canviar les polítiques neoli- 
berals cal seguir enfortint les llui¬ 
tes socials als Països Catalans per 
avançar amb més força en la cons¬ 
trucció d’un altre món possible. 


El Casal Popular de Gràcia va 
néixer el 2 de febrer del 
2002, quan l'Assemblea de 
Joves de Gràcia (AJG) va alli¬ 
berar un petit local aleshores 
abandonat, que havia estat 
una perruqueria, una fusteria i 
finalment una perfumeria. 

Assemblea de Joves de Gràcia 

Gràcia 


Amb aquesta nova okupació, l’AJG 
continuava amb el projecte iniciat 
l’any 1996 per un grup de joves que 
lluitaven per la creació d’espais alli¬ 
berats i autogestionats per als i les 
joves, davant la manca d’espais so¬ 
cials que patia el barri. 

Fins a aquell moment, l’AJG ja ha¬ 
via anat okupant diversos espais, 
com ara Can Cacau (l’any 1998), el 


Casal Popular de Gràcia del carrer 
Verdi (1998-2001) i l’Ovidi Montllor 
(estiu del 2001). En cada un, poc 
temps després del seu desallotja¬ 
ment es va tornar a okupar. 

NEIX EL CASAL POPULAR 

Finalment, el febrer del 2002, l’AJG 
va alliberar un antic local abandonat 
a la cruïlla dels carrers Torrent de 
l’Olla i Ros de Olano que va rebre el 
nom de Casal Popular de Gràcia. El 
Casal es va convertir en la seu de 
l’AJG, que ràpidament va omplir de 
vida l’espai amb la finalitat de dotar 
el jovent de la vila d’un lloc de tro¬ 
bada on hi tinguessin lloc tot tipus 
d’activitats tant lúdiques com políti¬ 
ques. Al llarg dels seus anys d’exis¬ 
tència el Casal s’ha anat convertint 
en un punt de trobada, de debat i 
reflexió entre els joves i no tan joves 
de Gràcia i d’arreu, i ha estat un in¬ 
dret des d’on han anat sortint un 
munt d’iniciatives, com ara la parti¬ 


cipació en l’organització de les fes¬ 
tes majors populars, campanyes en 
defensa dels immigrants en lluita i 
projectes en defensa de la recupera¬ 
ció de l’espai públic. 

No hi han faltat, tampoc, punts 
negres que han anat marcant la his¬ 
tòria del Casal i dels seus membres i 
que convé recordar, com el muntat¬ 
ge policial de l’abril del 2002 per 
part de la Brigada d’Informació de la 
Policia Nacional Espanyola del qual 
varen ser víctimes tres membres de 
l’assemblea de joves, amb escorcoll 
il·legal al Casal inclòs. Tampoc po¬ 
dem deixar de mencionar la brutali¬ 
tat policial dels UPAS (antiavalots de 
la Guàrdia Urbana), que el 2005 van 
torturar salvatgement tres membres 
militants que encara es troben a l’es¬ 
pera de judici, amb la denúncia per 
tortures arxivada. 

La matinada del 28 de març del 
2007, el Casal Popular va ser atacat 
amb foc, fet que va provocar que 


s’interposés una denúncia penal 
que finalment va quedar arxivada. 
Arran d’aquests fets, responsables 
polítics del Districte i els Mossos 
d’Esquadra van exigir a les propietà¬ 
ries més diligència en els tràmits. 

ESPERANT EL DESALLOTJAMENT 

Judicialment no es produeix cap al¬ 
tre moviment fins que el dia 1 de se¬ 
tembre de l’any passat va arribar la 
citació per a la vista que va tenir lloc 
el 2 de novembre. En la mateixa ci¬ 
tació, s’exigia que l’Assemblea de Jo¬ 
ves diposités una caució de 30.000 
euros en concepte de garantia. Mal¬ 
grat que la providència va ser recor¬ 
reguda, el jutge en va denegar l’ad¬ 
missió i finalment el judici es va ce¬ 
lebrar el 19 de desembre, sense que 
l’AJG hi estigués present i, per tant, 
sense que es garantís la seva defen¬ 
sa. 

Paral·lelament a aquests fets, el 
col·lectiu de joves va engegar una 
campanya de defensa de l’espai oku- 
pat, que va tenir el seu punt àlgid en 
la manifestació del 12 de desembre, 
que va aplegar unes 500 persones i 
que va acabar amb un concert a la 
plaça de la Revolució. Igualment, 
durant els dies previs a la mobilitza¬ 
ció, es van anar recollint signatures i 
fent paradetes informatives del cas, 
intervencions en plens municipals, 
cercaviles i xerrades. 

El jutge ja ha dictat sentència de¬ 
manant el desallotjament de l’espai i 
imposant les costes del procediment 
als demandats, que poden arribar a 
suposar uns 4.000 euros. La sentèn¬ 
cia s’ha recorregut, i per tant l’exe¬ 
cució de la resolució es podria fer 
efectiva si el jutge en concedís l’exe¬ 
cució provisional. 

En aquest context, l’AJG ha mani¬ 
festat en diverses ocasions la seva 
voluntat de defensar l’espai i conti¬ 
nuar amb l’okupació d’espais «com 
a eina per a la transformació social», 
ja que, asseguren: «les problemàti¬ 
ques que ens van motivar a okupar 
segueixen més vives que mai», tal 
com manifestava en una entrevista 
Ramon Armengol, portaveu del 
col·lectiu. 

Els futurs moviments judicials 
aniran definint l’evolució d’aquest 
cas, que malauradament pot supo¬ 
sar la desaparició del darrer centre 
social okupat de la Vila de Gràcia. 

Qui vigila els que 
vigilen el poder? 


LA BORDETA 
MON AMOUR 



Moment de la presentació el 6 d’octubre de Media.cat. LAIA ALTARRIBA 


Quines conseqüències tindrà 
per a l'espai català de comu¬ 
nicació l'arrencada de la 
TDT? La Franja, la Catalunya 
Nord i el País Valencià 
podran seguir veient TV3? 
Quina tractament han fet els 
rotatius catalans de les 
denúncies de tortures als 
periodistes del diari basc 
Egunkaria ? Com han infor¬ 
mat de les consultes inde¬ 
pendentistes del 13-D? 

Laia Altarriba i Pïpillem 

Consell de Redacció de Media.cat 

Aquestes són algunes de les preguntes 
que s’ha anat formulant Media.cat des 
que va començar a caminar el mes 
d’octubre. Aquesta iniciativa és un ob¬ 
servatori crític dels mitjans que té dues 
potes principals: d’una banda, infor¬ 
mes i estudis monogràfics, encarregats 
a professionals o investigadors del pe¬ 
riodisme i la comunicació, sobre aspec¬ 
tes concrets de l’actualitat; de l’altra, 
l’actualització diària de la pàgina web 
amb notícies i informacions del sector. 

UNA INICIATIVA DEL GRUP DE 
PERIODISTES RAMON BARNILS 

Media.cat és un projecte impulsat pel 
Grup de Periodistes Ramon Bamils 
(GPRB) que respon a un dels seus ob¬ 
jectius fundacionals: treballar en la di¬ 
fusió i la defensa d’un periodisme rigo¬ 
rós i un espai comunicatiu propi. I vol 
analitzar tant els continguts com els 
formats amb què aquests són presen¬ 
tats. El GPRB està format per una setan¬ 
tena de periodistes, i des del 2002 or¬ 
ganitza activitats i es posiciona sobre 
l’actualitat del sector per contribuir a 
vertebrar l’espai català de comunicació 
i per defensar un periodisme crític. 

Tot agafant el relleu del web Con- 
trastant.net, que va deixar desaparèixer 


el 2007, i prenent com a referència ob¬ 
servatoris similars d’altres països, Me¬ 
dia.cat s’adreça als professionals del 
periodisme, als estudiosos del sector 
comunicatiu i també a la ciutadania en 
general, interessada a disposar de veus 
crítiques amb els mass media. 

ELS PRIMERS ESTUDIS 

Des que es va fer la presentació públi¬ 
ca de l’observatori, ja s’han elaborat 
tres informes. El primer, titulat Marcs 
de referència als Telenotícies de TV3, 
partia de l’anàlisi dels telenotícies mig¬ 
dia i vespre de la cadena durant un 
mes sencer. Les conclusions indicaven 
que aquest informatius prioritzen el 
marc de referència català, però només 
ho fan una mica més de la meitat de les 
notícies emeses. En canvi, a les infor¬ 
macions de política i economia, que 
són les seccions amb més pes ideolò¬ 
gic, el marc referencial català és mino¬ 
ritari. Subratllava que la presència del 
País Valencià i les Illes Balears és insig¬ 
nificant als TN i que la producció cultu¬ 
ral en català està infrarepresentada en 
les informacions de cultura. L’estudi va 


ser elaborat pel periodista Roger Palà i 
la tècnica en estadística Armelle Ibànez. 

Pel que fa al segon informe, el punt 
de mira es va situar sobre cinc cap¬ 
çaleres barcelonines per estudiar quin 
tractament havien fet del procés de 
Bolonya i les mobilitzacions estudian¬ 
tils contràries. De les conclusions de 
l’informe, Gemma Garcia, l’autora, en 
destaca: «els mitjans no van informar 
amb prou profunditat sobre el pla i no 
van tractar de la mateixa manera els 
que hi estaven a favor que els que hi es¬ 
taven en contra, en perjudici dels se¬ 
gons». Però l’autora afegeix que el 
greuge també es produeix en l’anàlisi 
qualitativa. 

Finalment, el passat mes de gener es 
va presentar el tercer report. S’havia 
elaborat conjuntament amb l’Observa¬ 
tori de la Cobertura de Conflictes de la 
UAB i analitzava el tractament de la 
premsa catalana i estatal sobre l’adjudi¬ 
cació de l’Audi Q3 a SEAT. Els autors de 
l’informe, Xavier Giró, Sergi Picazo i Io¬ 
landa Parra, expliquen que els mitjans 
analitzats van prioritzar en general el 
discurs de l’empresa i van minoritzar 


els plantejaments sindicals contraris a 
les retallades laborals. 

HI HA MARGE DE MANIOBRA 

En una entrevista que Media.cat va fer 
a Xavier Giró, l’autor de l’informe de 
SEAT es mostrava confiat que la tasca 
d’iniciatives com l’observatori pot in¬ 
fluir en la feina dels periodistes: «El dis¬ 
curs dels mitjans és el subproducte de 
diversos factors: estructurals de la so¬ 
cietat, de la ideologia de l’empresa i del 
mateix periodista. El precipitat que ge¬ 
nera no està fatalment determinat. Hi 
ha marge de maniobra. I això permet 
que hi hagi molta gent que exercici 
aquest ofici amb compromís social. Ai¬ 
xò és esperançador i cal que en pren¬ 
guin consciència perquè el seu missat¬ 
ge sigui cada vegada més potent». 

Media.cat comparteix aquest punt 
de vista, així que, per exemple, la pre¬ 
sentació del darrer informe elaborat es 
va plantejar com una taula rodona amb 
la participació de representants dels 
sindicats de SEAT i de periodistes que 
van cobrir les notícies relacionades 
amb el conflicte. 


La jubilació, 
més lluny 

Comissió de Veïns de la Bordeta 

Segur que al lector que ens segueix 
li sobtarà el tema d’aquesta colum¬ 
na. S’allunya de coses del barri, i 
més ara, que estem en plena efer¬ 
vescència de la llei de barris, Can 
Batlló, etc. Però hi ha coses que te¬ 
nen una actualitat absoluta i més 
perquè com a membres de la Co¬ 
missió de Veïns ens afecta de ben a 
prop. I és que parlem de la jubilació 
endarrerida als 67 anys. 

Com tenen la barra, aquests po¬ 
lítics nans que ens ha tocat tenir, de 
voler fer recaure a l’esquena dels 
treballadors els dèficits i les man¬ 
cances d’un sistema econòmic i po¬ 
lític del qual som les víctimes? 

Com tenen la barra, després 
d’estar subvencionant la fallida dels 
banquers i especuladors d’aquests 
país amb recursos públics? Gent 
que s’ha omplert la cartera durant 
un grapat d’anys i que ara pidolen 
quan les coses no els van tan bé 
com fins ara. 

Com tenen la barra de presen¬ 
tar restriccions a la jubilació dels 
treballadors quan els diputats i po¬ 
lítics només necessiten vuit anys 
de càrrec per gaudir de la màxima 
pensió? I més quan això ho neguen 
a la resta. 

Com tenen la barra de miolar pel 
dèficit públic quan tots els partits 
han anat col·locant a la sopa boba 
milers de parents, amics, saludats i 
militants del partit totalment inne¬ 
cessaris, que viuen a costa del dèfi¬ 
cit que ara volen solventar rebai- 
xant-nos les pensions? 

Però no ens equivoquem. Amb 
aquest mesura no treballarem dos 
anys més. Després dels acomiada¬ 
ments massius que estem vivint, ai¬ 
xò significarà estar dos anys més a 
l’atur i veure com se’ns rebaixa pro¬ 
porcionalment la pensió. Això, i ho 
diem des del cor del barri de la Bor¬ 
deta, es mereix una resposta en for¬ 
ma de vaga general amb l’objectiu 
de fer enrere la proposta i, de pas, 
fer caure al govern que patim. 

Cu Itu ra 


Milers de persones participen Arriba 

* • ^ 0 ! Febrer 

als Tres Tombs de la ciutat Llibertari 

Miguel Gómez G. i Oriol Rigola 

Sants 



Encara que les festes popu¬ 
lars se celebrin majoritària¬ 
ment durant l'estiu, a l'hi¬ 
vern també n'hi ha moltes i 
molt variades. Una de les 
més seguides i sentides és la 
de Sant Antoni, que se cele¬ 
bra el 17 de gener. El primer 
dissabte després d'aquesta 
data es duu a terme a 
Barcelona el ritus dels Tres 
Tombs. 

Irene Jaume Gambin 

Sants 


Els Tres Tombs d’enguany (en la se¬ 
va 185a edició) van ser molt mati¬ 
ners. A les vuit del matí es convoca¬ 
va l’arribada dels carros i els carre¬ 
ters d’arreu del Principat a la font de 
Montjuïc, on es van guarnir els ani¬ 
mals i es van muntar els carros per 
tal de començar la passejada. En 
aquesta edició any es va apostar per 
uns Tres Tombs urbans i, en lloc de 
les tres voltes màgiques habituals 
(vegeu el quadre), es van dur a ter¬ 
me tres parades a tres barris dife¬ 
rents: Sants, Sant Antoni i Ciutat Ve¬ 
lla. Segons les dades de què dispo¬ 
sem, unes 20.000 persones van 
poder gaudir de la passejada i de la 
festa a tota de la ciutat. 

CARROS CENTENARIS 

Si qualque cosa té aquesta passejada 
és la visibilització de desenes i 
desenes de carros tirats per cavall i, 
fins i tot, per bous (com és el cas 
dels carros de pagès del Born i del 
Baix Llobregat). I, el més important, 


la seva història. Enguany va haver-hi, 
per exemple, la carrossa imperial de 
les pompes fúnebres i part de l’úl¬ 
tim carro que va repartir carn per 
Barcelona, remuntant-nos als anys 
cinquanta. També hi van ser pre¬ 
sents carros de bombers, de neteja i, 
fins i tot, un carro de la mítica cerve¬ 
sa barcelonina Estrella Damm. 

UN POC D’HISTÒRIA 

La festa dels Tres Tombs fa quatre 
anys que va ser recuperada per l’en¬ 
titat Arca de Noè, l’Associació de 
Veïns de Sant Antoni, la Germandat 
Sant Antoni Abat i Sant Antoni Co¬ 
merç. Aquesta festa es va plantejar 
com una passejada per la ciutat i, 
per obrir aquesta passejada, es van 


recuperar els Disset Genets de Sant 
Antoni, tradició genuïnament barce¬ 
lonina que s’havia anat perdent amb 
el pas dels anys. 

Aquesta tradició consisteix que 
tres genets duen el penó de sant 
Antoni, els guardons i el penó de 
santa Eulàlia (antiga patrona de la 
ciutat comtal). Una de les innova¬ 
cions que s’han aportat a la festa és 
la volada dels 150 coloms de sant 
Antoni, amb la participació de la So¬ 
cietat de Coloms Missatgers de Cata¬ 
lunya, que representen els 150 des¬ 
itjós que demana la ciutat al sant. 
També hi ha la benedicció de les ca¬ 
valleries i els animals domèstics, que 
es duu a terme davant l’Escola Pia de 
Sant Antoni. 


Què són 

els Tres Tombs? 


El principal ritus que acompa¬ 
nya la festivitat de Sant Antoni 
consisteix a donar tres voltes 
«màgiques» amb els cavalls i 
animals de la feina al voltant 
d’un lloc sagrat per a la comu¬ 
nitat. En temps antics, aquest 
espai sagrat va ser una foguera 
feta amb ramatge verd, però 
amb el cristianisme, el lloc sa¬ 
grat va passar a ser l’església 
dedicada al sant o la seva imat¬ 
ge. Cada volta té un perquè: la 
primera es feia per la salut de 
l'animal, la segona per tenir bo¬ 
nes collites i feina i la tercera, 
per evitar mals averanys com 
guerres o epidèmies. 


Com es ve fent des de fa uns quatre 
anys, diferents col·lectius i individua¬ 
litats llibertàries de Sants s’han coor¬ 
dinat per fer una nova edició del Fe¬ 
brer Llibertari. D’aquesta manera, du¬ 
rant el mes de febrer, nombroses 
activitats es desenvoluparan en dife¬ 
rents espais del barri. 

D’entre les coses que podem tro¬ 
bar en la seva programació, cal desta¬ 
car la nombrosa presència de presen¬ 
tacions de llibres, que comprenen di¬ 
ferents temàtiques com ara la 
història, la ideologia, la pedagogia i 
l’urbanisme. 

D’altra banda, el Febrer Llibertari 
també ens permetrà participar en ta¬ 
llers d’informàtica, de serigrafia de xa¬ 
pes, així com de xerrades-debats so¬ 
bre la MAT, l’okupació de Sant Hilari 
Sacalm, la cultura de la monogàmia, 
les tecnologies del control social i In¬ 
ternet i el conflicte Maputxe a Xile. 

A més a més es presentaran di¬ 
ferents espais de coordinació com ara 
la Xarxa Anarquista, la Xarxa de Bi¬ 
blioteques Socials i la Xarxa d’Univer¬ 
sitats Lliures (XUL), que farà una jor¬ 
nada de presentació sobre educació 
lliure. També ens trobarem amb la 
possibilitat de viatjar per la història 
en una ruta que ens portarà per algu¬ 
nes de les cooperatives que àmplia¬ 
ment poblaven els nostres carrers fa 
anys i un mercat de intercanvi com 
una altra manera d’anar al mercat. 
També hi haurà lloc per a l’oci, amb 
un concert acústic acompanyat de ca¬ 
baret poètic que tindrà lloc a l’Espai 
Obert, i la trobada universitària que 
tindrà lloc després de la jornada de 
presentació de la XUL. 


"MésTnfoFmàció: 

febrerllibertari.sants.org 


Cooperes o competeixes 


A Sants, el cooperativisme és 
una realitat arrelada en el 
temps. Un bagatge que ens 
revelarà fites que van asso¬ 
lir veïns i veïnes dels nos¬ 
tres barris, i també coneixements i ei¬ 
nes per a l’acció col·lectiva d’avui. 
Doncs malgrat el pas dels anys i les vi¬ 
cissituds històriques, al barri encara 
hi romanen rastres a explorar. Un 
d’ells és l’antiga seu de La Lleialtat 
Santsenca, al carrer Olzinelles, 31. 
Què us sembla si viatgem cap a una 
de les experiències més antigues de la 
memòria cooperativa local? 

El 1894, quan Sants era municipi 
independent de Barcelona, 15 treba¬ 
lladors van fundar la Lleialtat Santsen¬ 
ca al carrer Callao, amb l’objectiu de 
posar en comú el consum de les seves 


Recuperem 
la Lleialtat 
Santsenca 


Projecte Barri 
Cooperatiu 


famílies. Per ingressar-hi, es pagaven 
30 pessetes d’entrada, retornables en 
cas que algú es donés de baixa en 
menys de sis mesos. Quan ja eren una 
vuitantena, va trobar una casa al car¬ 
rer Olzinelles que, com que estava en¬ 
voltada d’horts i cultius, va ser cone¬ 
guda com la Cooperativa del Camp. 

El 1896 es van traslladar al carrer 
Dalmau, on van instal·lar-hi el magat¬ 
zem de queviures, els despatxos i un 
cafè. S’hi van estar 30 anys, i hi van po¬ 
sar en pràctica dues iniciatives que 
van transformar la cooperativa: un 
fons de reserva i una quota setmanal 
que els permetria aixecar un edifici de 
la seva propietat. Amb aquells canvis 
els socis van augmentar fins a 170, i es 
va instaurar una moneda pròpia per 
fer els pagaments a la cooperativa. 


El 1924 van comprar els terrenys 
per edificar la nova seu, que va ser 
inaugurada el 1927. En aquell nou es¬ 
pai s’hi va promoure l’associacionis¬ 
me i un fort treball cultural. Per les se¬ 
ves dimensions, va tenir una centrali- 
tat important en el moviment 
cooperativista santsenc. 



La guerra, però, va trastocar el coo¬ 
perativisme del país, i la Lleialtat no en 
va ser excepció. Tancada fins 1941, 
quan la Falange n’autoritzà la reober¬ 
tura va perdre la seva personalitat jurí¬ 
dica i va desaparèixer com a coopera¬ 
tiva al llarg dels anys cinquanta. Més 
tard s’hi va instal·lar una fàbrica de tor¬ 
rons i successives sales de ball (Bahia, 
Rainbow), fins que es clausurà el 
1988. El 2006 l’Espai Alliberat per la 
Cultura el va okupar temporalment, i 
des de mitjan 2009 està abandonada. 
De propietat municipal, tant pel seu 
bagatge com per les seves característi¬ 
ques arquitectòniques i d’usos (catalo¬ 
gat com a equipament), pot acomplir 
un nou paper en les necessitats socials 
actuals. Recuperem la Lleialtat Sant¬ 
senca com un nou espai per al barri? 

QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Capçalera de la manifestació del passat 31 de gener sota el lema “El Cabanyal és nostre i el volem sencer i viu”. (H) 


L’última 
batalla del 
Cabanyal 


L'última batalla contra el pro¬ 
jecte urbanístic que pot des¬ 
truir el barri valencià del 
Cabanyal ha començat. El pri¬ 
mer moviment de la platafor¬ 
ma Salvem el Cabanyal ha 
estat «tot un èxit», segons el 
portaveu de l'Associació de 
Veïns, Vicent Gallart. La mul¬ 
titudinària manifestació que 
va recórrer els carrers de 
València el 31 de gener va ser 
una autèntica demostració de 
força «per aturar la barbàrie i 
el despropòsit» que suposaria 
enderrocar bona part d'un 
barri de pescadors amb més 
de vuit segles d'història. 

Helena Olcina i Amigo 

València 


El que possiblement siga l’últim capí¬ 
tol de la batalla del Cabanyal va co¬ 
mençar el 4 de gener. El Ministeri de 


Cultura espanyol emetia una odre de 
suspensió del Pla Especial de protec¬ 
ció i reforma interior de Cabanyal- 
Canyameral (PEPRI) pperquè el con¬ 
siderava un «acte d’espoli» del patri¬ 
moni històric. Cultura no feia més 
que acatar la sentència del Tribunal 
Suprem del 25 de maig de 2009 (on 
se l’obligava a posicionar-se) i obliga¬ 
va la Generalitat valenciana a «sus¬ 
pendre d’una manera immediata to¬ 
tes les actuacions administratives» re¬ 
lacionades amb el pla. 

L’ordre va caure com un gerro d’ai¬ 
gua freda sobre el govern valencià, 
que en només dos dies aprovava per 
la via d’urgència un decret llei on de¬ 
clarava «expressament» que el pla del 
Cabanyal aprovat el 2001 per l’ajunta¬ 
ment valencià i la Generalitat «no per¬ 
judicava, danyava ni deteriorava la 
protecció del conjunt històric» del 
qual forma part el barri. Aquest decret 
pretén passar per damunt de la deci¬ 
sió del Ministeri de Cultura, mentre 
que aquest darrer qüestiona la seua 
legalitat i estudia una denúncia da¬ 
vant del Tribunal Constitucional. 

D’altra banda, la plataforma Salvem 
el Cabanyal-Canyamelar i l’Associació 
de Veïns (AAW) del barri, que havien 


acollit l’ordre de suspensió amb eufò¬ 
ria, s’afanyaven a reunir veïns i veïnes 
i entitats per planificar els propers 
moviments. El primer de tots va tindré 
lloc el 31 de gener a la ciutat de Valèn¬ 
cia: una manifestació que va aplegar 
entre 15.000 i 20.000 persones per 
«exigir la rehabilitació del barri, però 
una rehabilitació sense destrucció», 
en paraules de la portaveu de la plata¬ 
forma, Maribel Domènech. 

ONZE ANYS DE LLUITA 

Però els inicis de la lluita contra la des¬ 
trucció del Cabanyal es remunten 11 
anys enrere. El juliol de 1998, el Ple de 
l’Ajuntament de València (governat 
amb majoria absoluta pel PP) aprovava 
l’avantprojecte de prolongació de l’a¬ 
vinguda Blasco Ibànez fins al mar. Açò 
suposava la destrucció de 1.651 habi¬ 
tatges i la divisió de la trama urbana en 
dos parts totalment aïllades. Però des 
del mateix moment de l’aprovació, el 
projecte es va trobar amb l’oposició 
frontal del veïnat del barri, que pocs 
mesos abans havien constituït la plata¬ 
forma Salvem el Cabanyal-Canyamelar. 
«Estem satisfets, ja que després de més 
de 10 anys, es reconeixen els drets i el 
valor patrimonial del barri», declarava 
Domènech després de conèixer la de¬ 
cisió del Ministeri. 

Tant la plataforma com l’AAW han 
acusat reiterades vegades al consistori 
de «negar els serveis mínim als habi¬ 
tants del barri i permetre la degradació 
de les vivendes» protegides com a bé 
d’interès cultural (BIC) el 1993 pel seu 
entramat urbà derivat de l’alineació de 
les antigues barraques de pescadors. 

Al ritme marcat per l’actualitat judi¬ 
cial, pels moviments de les excavado¬ 
res i per l’agenda mediàtica de l’alcal¬ 


dessa de València, Rita Barberà, el veï¬ 
nat amenaçat de forma permanent per 
les expropiacions s’ha vist obligat a ar¬ 
ticular de periòdicament respostes a 
cadascun dels moviments de l’Ajunta¬ 
ment. Així, els i les activistes pel Caba¬ 
nyal han presentat escrits al Parlament 
Europeu i al Tribunal Suprem, entre 
d’altres. Però la seua resistència no ha 
estat sols legal. La presència al carrer, 
l’okupació de centres socials i les 
intervencions artístiques han estat 
constants. Les cassoles del Cabanyal 
s’han fet sentir des de l’Ajuntament de 
València fins als carrers de Madrid i de 
Brussel·les. 

Els orígens del 

Cabanyal- 

Canyamelar 

Des de el segle XIII i fins al 
1897, el Cabanyal-Canyamelar 
va ser un municipi independent 
anomenat Poble Nou de la Mar. 

La seua peculiar trama en retí¬ 
cula deriva de les alineacions 
de les antigues barraques, pa¬ 
ral·leles al mar. Poble principal¬ 
ment de pescadors, es va con¬ 
vertir en una zona d’interès 
com a lloc de descans i oci. 
Mostra d’això són un bon nom¬ 
bre d’alqueries que apareixien 
junt amb les barraques, perta- 
nyents als més afavorits en el 
segle XVIII, o la presència de 
fondes que s’anunciaven en la 
premsa de l’època. Al llarg 
del segle XIX la població va 
créixer de forma paral·lela cap 
al mar i, amb el canvi de segle, 
els estiuejants de València van 
començar a llogar i comprar les 
cases de pescadors i obrers por¬ 
tuaris per a l’època de bany. 


Euros per 
informes... 



Hereu es gasta 
17.980 euros per 
un informe sense 
interès i amb 
discrecionalitat, 
encarregat al 
fundador del 
gabinet de 
premsa del PSC. 


...i informes 
negatius del cinema 


El Gremi de 
Cinemes de 
Catalunya va fer 
vaga el 2 de 
febrer en contra 
de la llei del 
cinema. El cinema 
en català no 
existirà mai? 



SOLIDARITAT 


Alfonso 

El passat dijous 28 de gener, l’Au¬ 
diència Provincial de Barcelona va 
denegar el recurs presentat per l’Al- 
fonso, en el qual es demanava la re¬ 
visió d’una sentència que el con¬ 
demna a tres anys de presó i l’obli¬ 
ga a pagar una multa de 4.500 
euros per participar en una mani¬ 
festació a favor dels espais allibe¬ 
rats, segrestada pels Mossos d’Es¬ 
quadra el 19 de maig del 2007. En 
aquesta manifestació, el cos policial 
va fer ús d’una arma il·legal, el ku- 
botan, causant ferides i tensió entre 
els manifestants. Durant el judici hi 
va haver nombroses irregularitats, 
denunciades en el recurs presentat 
a l’Audiència, com ara que les pro¬ 
ves documentals van ser presenta¬ 
des passat el temps reglamentari o 
que no es van voler escoltar els tes¬ 
timonis de la defensa. Malgrat això, 
els tres jutges de la secció 5a de 
l’Audiència Provincial, Elena Guin- 
dulain, Enrique Rovira del Canto i 
Josep Maria Assalit, de marcada ten¬ 
dència feixista, han volgut condem¬ 
nar l’Alfonso per agressió a un poli¬ 
cia, tot i que no hi ha proves fermes 
que ho corroborin. 

El 27 de febrer a les 20 hores es 
farà una xerrada antirepressiva i so¬ 
par per l’Alfonso a Can Vies. 



a la Plaça Bonet i Miixí (pi.Màiaga ) 
diumenge 21 de febrer 2010 

a partir de les I0:30h 

Mansilla, Anna Farré, Jordi Soler, Projecte Barri 
Cooperatiu, Assemblea de Can Vies, XIS, Comissió de 
Veïns de la Bordeta, Casal Independentista de Sants, 
Albert Garcia, Rescat, Àlex Tïsminetzky, Jordi Borràs, 
Xavi López, Joan Pujades, Assemblea de Joves de 
Gràcia, Laia Altarriba i Piguillem, Miguel Gómez G., 
Oriol Rigola, Flelena Olcina i Amigo, Mercè Esteban i 
Comas, Mireia Rosselló i Elisenda Barrera. 



ALBERT MOREN: 

«Els problemes 
dels malalts 
mentals es veuen 
agreujats per la 
falta d’estima i 
acceptació social» 


L'Associació de Familiars de 
Malalts Mentals de Sants- 
Montjuïc (AFAMMSAM) té 
com a objectiu ajudar les 
persones afectades, donar 
suport la família i col·laborar 
amb els professionals que 
les atenen per poder afavo¬ 
rir la inserció social, ja que 
s'enfronten a una societat 
amb recursos limitats per a 
les seves necessitats. Albert 
Morén, president de 
l'Associació, ens fa un tast 
d'aquesta realitat. 

Mercè Esteban i Comas 

Sants 


Què és l’Associació de Familiars 
de Malalts Mentals? 

És una entitat sense afany de lucre 
que va ser constituïda el 27 de febrer 
del 2004 per iniciativa de 18 perso¬ 
nes per donar suport als malalts 
mentals i als seus familiars. 

Quines són les principals metes 
que perseguiu? 

Conjuntament amb la Federació Ca¬ 
talana d’Associacions de Familiars de 
Malalts Mentals lluitem per millorar 
la qualitat de vida dels malalts men¬ 
tals i dels seus familiars, lluitant per 
aconseguir els molts recursos que 
falten. 


Però els principals destinataris 
són els familiars dels malalts men¬ 
tals. Com és? 

La raó principal és perquè el malalt, 
com que inicialment no és conscient 
de la malaltia, és incapaç de reconèi¬ 
xer els seus drets, especialment en 
els casos de persones afectades d’es- 
quizofrenia i les que pateixen tras¬ 
torn límit de la personalitat. A més, 
el tracte amb el malalt l’han de tenir 
professionals de la salut mental. En 
canvi, les famílies, que són total¬ 
ment conscients i receptores d’a¬ 
quest rebuig, també necessiten una 
ajuda, que costa més de trobar. 

«LLuitem per 
millorar la qualitat 
de vida dels 
malalts mentals i 
els seus familiars» 

Abans has comentat que falten re¬ 
cursos. Quines són les principals 
mancances amb què us trobeu? 
Principalment, amb una manca de 
sensibilització per part de la societat. 
Moltes vegades els problemes dels 
malalts mentals es veuen agreujats 
per la falta d’estima i acceptació so¬ 
cial provinents de veïns i coneguts en 
general, fins i tot de la família pròpia, 
fet que provoca que visquin en situa¬ 
cions angoixants que algunes vega¬ 
des els fan pensar en el suïcidi. 



L’Albert Morén al Centre Social de Sants, un dels espais on treballa l’entitat.MERCÈ ESTEBAN I COMAS. 


Aquesta poca conscienciació tam¬ 
bé provoca que els afectats no s’atre¬ 
veixin a afrontar la seva situació per¬ 
sonal, un dels errors principals. La 
realitat social actual hauria de ser 
una altra; les persones que pateixen 
malalties mentals haurien de rebre 
molta ajuda per part d’aquesta socie¬ 
tat que els tanca portes, en comptes 
d’obrir camins. 

Hi ha països com Escòcia que el 
govern mateix és el que s’encarrega 
de fer campanyes extenses de sensi¬ 
bilització pels mitjans de comunica¬ 
ció en què participen els malalts 
compensats, fet que ha incentivat la 
seva acceptació per gran part de la 
societat, cosa que aquí no passa. 
Creiem que s’ha de lluitar perquè 
s’arribi a aquest punt. 

Ara bé, pel que fa a recursos que 
s’encarreguin del tractament clínic 
dels malalts psíquics al nostre dis¬ 
tricte n’hi ha molts: la unitat poliva¬ 
lent de salut mental del Poble Sec de 
Sant Joan de Déu, la Residència Llar 
Begur del Centre Psicoteràpia Barce¬ 
lona, el Centre de Salut Mental per a 
Adults de Sants, el Centre de Salut 
Mental d’Adults Montjuïc, el Centre 
de Salut Mental Infantil i Juvenil de 
Sants-Montjuïc, tots de la Fundació 
Hospitalària Sant Pere Claver, i el 


Centre de Dia i Rehabilitació de l’As¬ 
sociació JOIA. 

Així que el vostre objectiu princi¬ 
pal consisteix a garantir qualitat 
de vida a les persones que afron¬ 
ten una realitat social poc accepta¬ 
da. Quines mesures dueu a terme? 
S’intenta conscenciar la societat, a 
més d’afavorir una bona assistència 
en moments de crisi, col·laborar amb 
els professionals en benefici de les fa¬ 
mílies i coordinar-nos amb altres as¬ 
sociacions que tinguin els mateixos 
objectius perdefensar els drets dels 
malalts mentals i les seves famílies. 

«Les persones 
que pateixen 
malaties mentals 
haurien de rebre 
molta ajuda d’una 
societat que els 
tanca portes» 

Algunes de les activitats que realit¬ 
zem són orientació, assessorament i 


suport personal, psicològic i/o social 
(informació de recursos, derivacions 
a altres professionals, etc.) i grups 
d’ajuda mútua que pretenen oferir 
un espai on els familiars puguin ex¬ 
pressar les seves inquietuds. També 
es fan tallers de suport familiar com 
per exemple «Cuidar-nos per cui- 
dar» i «Adaptar-nos als canvis», infor¬ 
mem sobre conferències realitzades 
per professionals de l’àmbit de la sa¬ 
nitat, fem tertúlies i cinefòrums i 
participem del programa Respir, a 
partir del qual fem sortides per evi¬ 
tar la sobrecàrrega emocional que 
pot acompanyar la cura dels afec¬ 
tats. Al mateix temps, dotem la per¬ 
sona afectada d’un espai de socialit¬ 
zació i integració comunitària. 

Després de molts esforços també 
ens hem posat en contacte amb el Pla 
director de salut mental de Catalu¬ 
nya. Ara bé, l’eina que ens falta és el 
Pla integral de salut mental que hau¬ 
ria de ser interdepartamental (Salut, 
Treball, Habitatge, etc.) perquè cal te¬ 
nir en compte tots els aspectes per 
arribar a una solució. 

Duem a terme tot allò que 
creiem que pot comportar un pas 
endavant en aquest camí que queda 
per recórrer. 

Agenda 



Ruta històrica per la memò¬ 
ria cooperativa de Sants 


[Lloc: Centre 
Social de Sants. Organitza: Negres Tempestes 
i Ciutat Invisible ] 


[Fins al 15 de febrer] 


Exposició Cooperativisme històric 
de Sants. 


[Lloc: Centre Social de Sants. 
Organitza: Sants Barri Cooperatiu] 


[DISSABTE 20 de febrer] 


JORNADA DE SOLIDARITAT 
ANTIREPRESSIVA 
De io a i8h. 


[DISSABTE 20 de febrer] 


[DIUMENGE 7 de març] 


Calçotada Popular de Sants 


* 1 [Lloc: plaça de Sants. Organitza: Casal Inde 

[Lloc: L'Espiga de les Corts. pendentista de Sants Jaume Compte] 

Organitza: Ateneu Popular de les Corts] 



Consulteu les activitats ala pàg. - 
. febrerllibertari.s 



Punt d'informació laboral. 


I [DIMARTS I DIMECRES] 


aller de reparació de bici- 



CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Premià, 31 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 
TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat DIABLES DE SANTS www.diablesdesants. org ATENEU LLIBERTARI Maria Victòria, 10 

















































